b'\n_START_ARTICLE_\nRaw Air\n_START_PARAGRAPH_\nRaw Air (dobesedno Surov zrak) je desetdnevna nonstop smu\xc4\x8darsko skakalno-letalna turneja, ki bo v okviru svetovnega pokala potekala na Norve\xc5\xa1kem. Ustanovitelj turneje je Arne \xc3\x85br\xc3\xa5ten.\n_START_SECTION_\nNagradni sklad\n_START_PARAGRAPH_\nTurneja bo imela rekordno visok nagradni sklad v skupni vi\xc5\xa1ini 100.000 \xe2\x82\xac za prve tri tekmovalce v skupni razvrstitvi: 60.000 \xe2\x82\xac bo prejel skupni zmagovalec, za drugo mesto 30.000 \xe2\x82\xac in za tretje mesto 10.000 \xe2\x82\xac. Poleg tega bodo najbolj\xc5\xa1i dobivali tudi obi\xc4\x8dajne nagrade na posameznih tekmah, kot so v navadi na tekmah za svetovni pokal, tako da bo zmagoval\xc4\x8dev dobitek temu primerno ve\xc4\x8dji.\n_START_SECTION_\nSkakalnice\n_START_PARAGRAPH_\nTekmovanje bo premierno na sporedu med 10. in 19. marcem 2017 na \xc5\xa1tirih razli\xc4\x8dnih skakalnicah v tem vrstnem redu: Oslo (Holmenkollbakken), Lillehammer (Lysg\xc3\xa5rdsbakken), Trondheim (Gran\xc3\xa5sen) in Vikersund (Vikersundbakken).'